CELEX: 52018DP0470
Language: da
Date: 2018-11-29 00:00:00
Title: Europa-Parlamentets afgørelse af 29. november 2018 om forslag om udnævnelse af formanden for Den Europæiske Centralbanks tilsynsråd (N8-0120/2018 — C8-0466/2018 — 2018/0905(NLE))

28.10.2020   
            
            
               DA
            
            
               Den Europæiske Unions Tidende
            
            
               C 363/380
            
         
      P8_TA(2018)0470
      Udnævnelse af formanden for Den Europæiske Centralbanks tilsynsråd
      Europa-Parlamentets afgørelse af 29. november 2018 om forslag om udnævnelse af formanden for Den Europæiske Centralbanks tilsynsråd (N8-0120/2018 — C8-0466/2018 — 2018/0905(NLE))
      (Godkendelse)
      (2020/C 363/42)
      
         Europa-Parlamentet,
      
                  —
               
               
                  der henviser til Den Europæiske Centralbanks forslag af 7. november 2018 om udnævnelse af formanden for Den Europæiske Centralbanks tilsynsråd (C8-0466/2018),
               
            
                  —
               
               
                  der henviser til artikel 26, stk. 3, i Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (1),
               
            
                  —
               
               
                  der henviser til den interinstitutionelle aftale mellem Europa-Parlamentet og Den Europæiske Centralbank om de praktiske betingelser for udøvelsen af demokratisk ansvarlighed og tilsyn i forbindelse med udførelsen af de opgaver, som overdrages til ECB inden for rammerne af den fælles tilsynsmekanisme (2),
               
            
                  —
               
               
                  der henviser til forretningsordenens artikel 122a,
               
            
                  —
               
               
                  der henviser til betænkning fra Økonomi- og Valutaudvalget (A8-0380/2018),
               
            
                  A.
               
               
                  der henviser til, at artikel 26, stk. 3, i Rådets forordning (EU) nr. 1024/2013 fastsætter, at Den Europæiske Centralbank skal forelægge Europa-Parlamentet en indstilling til udpegelse af formanden for Den Europæiske Centralbanks tilsynsråd, og at formanden skal udvælges på grundlag af en åben udvælgelsesprocedure blandt personer, som er værdige i almindeligt omdømme, som har erfaring inden for bankvæsen og finansielle anliggender, og som ikke er medlemmer af Styrelsesrådet;
               
            
                  B.
               
               
                  der henviser til, at 26, stk. 2, i forordning (EU) nr. 1024/2013 fastsætter, at udpegelserne til tilsynsrådet i henhold til den pågældende forordning skal overholde principperne om kønsmæssig balance, erfaring og kvalifikationer;
               
            
                  C.
               
               
                  der henviser til, at Den Europæiske Centralbank i en skrivelse af 7. november 2018 forelagde Parlamentet et forslag om udnævnelse af Andrea Enria til formand for tilsynsrådet;
               
            
                  D.
               
               
                  der henviser til, at Europa-Parlamentets Økonomi- og Valutaudvalg efterfølgende foretog en bedømmelse af den indstillede kandidats kvalifikationer, navnlig på baggrund af kravene i artikel 26, stk. 2 og 3, i Rådets forordning (EU) nr. 1024/2013; der henviser til, at udvalget i forbindelse med denne evaluering modtog et CV fra den indstillede kandidat;
               
            
                  E.
               
               
                  der henviser til, at udvalget den 20. november 2018 afholdt en høring med den indstillede kandidat, hvor han efter en indledende redegørelse besvarede spørgsmål fra udvalgets medlemmer;
               
            
               
                  1.
               
               
                  godkender Den Europæiske Centralbanks forslag til udnævnelse af Andrea Enria som formand for Den Europæiske Centralbanks tilsynsråd;
               
            
               
                  2.
               
               
                  pålægger sin formand at sende denne afgørelse til Den Europæiske Centralbank, Rådet og medlemsstaternes regeringer.
               
            
         (1)  EUT L 287 af 29.10.2013, s. 63.
      
         (2)  EUT L 320 af 30.11.2013, s. 1.